title: 2012/602/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Οργανισμού του Ευρωπαϊκού GNSS για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Οργανισμού του Ευρωπαϊκού GNSS για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/298

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Οργανισμού του Ευρωπαϊκού GNSS για το οικονομικό έτος 2010
   (2012/602/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους τελικούς λογαριασμούς του Οργανισμού του Ευρωπαϊκού GNSS για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Οργανισμού του Ευρωπαϊκού GNSS για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ) αριθ. 912/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, σχετικά με τη σύσταση Οργανισμού του ευρωπαϊκού GNSS (3), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0127/2012),

               1.

               χορηγεί απαλλαγή στον εκτελεστικό διευθυντή του Οργανισμού του Ευρωπαϊκού GNSS όσον αφορά την εκτέλεση του προϋπολογισμού του Οργανισμού για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή του Οργανισμού του Ευρωπαϊκού GNSS, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 112.

      (2)  ΕΕ L 248 της 16.9.2002, σ. 1.

      (3)  ΕΕ L 276 της 20.10.2010, σ. 11.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Οργανισμού του Ευρωπαϊκού GNSS για το οικονομικό έτος 2010
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους ετήσιους τελικούς λογαριασμούς του Οργανισμού του Ευρωπαϊκού GNSS για το οικονομικό έτος 2010,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Οργανισμού του Ευρωπαϊκού GNSS για το οικονομικό έτος 2010, συνοδευόμενη από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ) αριθ. 912/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, σχετικά με τη σύσταση Οργανισμού του Ευρωπαϊκού GNSS (3), και ιδίως το άρθρο 14,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0127/2012),

                  Α.

                  λαμβάνοντας υπόψη ότι ο Οργανισμός του Ευρωπαϊκού GNSS («ο Οργανισμός») κατέστη δημοσιονομικά αυτόνομος το 2006,

                  B.

                  λαμβάνοντας υπόψη ότι το Ελεγκτικό Συνέδριο δήλωσε ότι αδυνατεί να διαμορφώσει άποψη σχετικά με τους λογαριασμούς του Οργανισμού για το οικονομικό έτος 2007 και υπογραμμίζει ότι η όλη αρχιτεκτονική του έργου Galileo επανεξετάστηκε το 2007 και ότι οι λογαριασμοί του Οργανισμού καταρτίστηκαν σε αβέβαιο νομικό περιβάλλον,

                  Γ.

                  λαμβάνοντας υπόψη ότι το Ελεγκτικό Συνέδριο περιέλαβε επιφυλάξεις στη δήλωση αξιοπιστίας όσον αφορά την αξιοπιστία των ετήσιων λογαριασμών του Οργανισμού για το οικονομικό έτος 2008 και τη νομιμότητα και κανονικότητα των υποκείμενων πράξεων,

                  Δ.

                  λαμβάνοντας υπόψη ότι το Ελεγκτικό Συνέδριο αναφέρει ότι αποκόμισε εύλογη βεβαιότητα ότι οι ετήσιοι λογαριασμοί του Οργανισμού για το οικονομικό έτος 2009 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  E.

                  λαμβάνοντας υπόψη ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς του Οργανισμού για το οικονομικό έτος 2010 διατύπωσε επιφυλάξεις στη γνωμοδότησή του όσον αφορά την αξιοπιστία των ετήσιων λογαριασμών για το οικονομικό έτος 2010,

                  ΣΤ.

                  λαμβάνοντας υπόψη ότι στις 10 Μαΐου 2011 το Κοινοβούλιο χορήγησε απαλλαγή στον εκτελεστικό διευθυντή του Οργανισμού όσον αφορά την εκτέλεση του προϋπολογισμού του Οργανισμού για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              προέτρεψε τον Οργανισμό να διορθώσει τις ανεπάρκειες στον τελικό προϋπολογισμό που δημοσίευσε ο Οργανισμός στις 31 Μαρτίου 2010, καθώς δεν αντικατόπτριζε τον τελικό προϋπολογισμό 2009 που είχε εγκρίνει το διοικητικό συμβούλιο και δεν περιείχε έσοδα,

                              —

                              προέτρεψε τον Οργανισμό να διορθώσει τις ανεπάρκειες στις διαδικασίες επιλογής προσωπικού που παραβιάζουν την αρχή της ίσης μεταχείρισης στην εφαρμογή των κριτηρίων επιλεξιμότητας στις διαδικασίες πρόσληψης στις οποίες μπορούν να συμμετέχουν τόσο εσωτερικοί όσο και εξωτερικοί υποψήφιοι,

                              —

                              κάλεσε τον Οργανισμό να διορθώσει τα κριτήρια αποκλεισμού για το Έβδομο Πρόγραμμα Πλαίσιο Έρευνας (ΠΠ7) που δεν δημοσιεύθηκαν ούτε επαληθεύθηκαν,

                              —

                              σημείωσε ότι η αρμόδια για την απαλλαγή αρχή δεν τεκμηρίωσε συστηματικά ότι είχε επαληθεύσει ότι επληρούντο τα κριτήρια τα οποία αφορούν τις μικρές και μεσαίες επιχειρήσεις ως δυνητικούς δικαιούχους που συμμετέχουν σε ένα από τα θέματα,

                  Ζ.

                  λαμβάνοντας υπόψη ότι ο Οργανισμός, κατά το 2011, έλαβε ήδη τα μέτρα που ζήτησε το Κοινοβούλιο για την εξασφάλιση της διαφάνειας, της ίσης μεταχείρισης και της αποτελεσματικότητας των διαδικασιών επιλογής,

                  H.

                  λαμβάνοντας υπόψη ότι ο προϋπολογισμός του Οργανισμού για το οικονομικό έτος 2010 ήταν 15 900 000 EUR σε σύγκριση με 44 400 000 EUR το 2009, πράγμα που αντιπροσωπεύει μείωση κατά 64,19 %· λαμβάνοντας υπόψη ότι ο Οργανισμός ανέφερε ότι η συνεισφορά της Ένωσης στον προϋπολογισμό του για το 2010 ήταν 8 690 000 EUR,

         Αξιοπιστία των λογαριασμών

                  1.

                  σημειώνει ότι, σύμφωνα με τη λογιστική πρακτική του προγράμματος Galileo, κατά το 2010, ο Οργανισμός κατέγραψε ως ερευνητικό κόστος στοιχεία ενεργητικού ύψους 4 400 000 EUR σχετικά με δορυφορικές μαγνητογεννήτριες ροπής στρέψης, δορυφορικούς προωθητικούς κινητήρες, δορυφορικές δεξαμενές καυσίμου [In Orbit Validation (επικύρωση σε κατάσταση τροχιάς)] και επίγεια ατομικά ρολόγια ρουβιδίου [Full Operational Capability (πλήρης επιχειρησιακή ικανότητα)]·

                  2.

                  διαπιστώνει ότι τα εν λόγω στοιχεία ενεργητικού έχουν καταχωριστεί ως δαπάνες έρευνας, ενώ θα έπρεπε να είχαν ταξινομηθεί ως στοιχεία ενεργητικού προς μεταβίβαση από τον Οργανισμό στην Επιτροπή· υπογραμμίζει ότι η λογιστική αυτή πρακτική είναι ευθυγραμμισμένη με τις απαιτήσεις της Ένωσης για τη λογιστική καταγραφή των στοιχείων ενεργητικού του προγράμματος Galileo·

                  3.

                  διαπιστώνει ότι ο Οργανισμός στην έκθεση που έστειλε στο Κοινοβούλιο στις 28 Φεβρουαρίου 2012 εξηγεί τους λόγους της ανωτέρω διαχείρισης αυτών των στοιχείων ενεργητικού στους λογαριασμούς του·

                  4.

                  λαμβάνει υπό σημείωση την απάντηση του Οργανισμού επί του θέματος αυτού στο Ελεγκτικό Συνέδριο και αναγνωρίζει ότι ο Οργανισμός προέβαλε τους ακόλουθους λόγους για το γεγονός ότι δεν καταχώρισε τον εξοπλισμό αυτό ως στοιχεία του ενεργητικού στους λογαριασμούς του:

                              —

                              στόχος της φάσης επικύρωσης σε κατάσταση τροχιάς (IOV) και της φάσης πλήρους επιχειρησιακής δυνατότητας (FOC) είναι η εκτίμηση της δυνατότητας τεχνικής εφαρμογής του συστήματος, το οποίο δεν είχε επικυρωθεί το 2010, δεδομένου ότι η Επιτροπή, η οποία διαχειρίζεται και ηγείται του προγράμματος Galileo, δεν προβλέπει να προβεί στην αξιολόγηση αυτή μέχρι κάποια μεταγενέστερη φάση,

                              —

                              σύμφωνα με τη συμφωνία Matimop, ουδέποτε τέθηκε ως στόχος η απόκτηση του εξοπλισμού από τον Οργανισμό ενώ ο εξοπλισμός δεν υπόκειται ούτε θα υπαχθεί στον έλεγχο του Οργανισμού· πρόκειται για μία από τις βασικές προϋποθέσεις για την αναγνώριση ενός περιουσιακού στοιχείου στους λογιστικούς κανόνες της Ένωσης,

                              —

                              από λογιστικής απόψεως, θεωρήθηκε ότι δεν είναι συνετή η αναγνώριση ενός περιουσιακού στοιχείου χωρίς κανένα οικονομικό όφελος/αξία για τον Οργανισμό,

                              —

                              με βάση τα παραπάνω και σύμφωνα με την πάγια λογιστική πρακτική της Επιτροπής σε παρόμοιες καταστάσεις, το κόστος για τον εξοπλισμό καταχωρίστηκε ως δαπάνη έρευνας για το 2010·

                  5.

                  αναγνωρίζει επιπροσθέτως τις παρατηρήσεις του Ελεγκτικού Συνεδρίου σύμφωνα με τις οποίες μετά την έναρξη ισχύος του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo) (6), οι περισσότερες δραστηριότητες και τα στοιχεία του ενεργητικού των προγραμμάτων EGNOS και Galileo μεταβιβάστηκαν στην Επιτροπή τον Δεκέμβριο του 2009, αλλά στις 31 Δεκεμβρίου 2010 δεν είχε ακόμη καθοριστεί ο προορισμός των 2 000 000 EUR που κατείχε ο Οργανισμός στο πλαίσιο της τεχνικής υποστήριξης από την Ευρωπαϊκή Υπηρεσία Διαστήματος· σημειώνει, βάσει πληροφοριών του Οργανισμού, ότι η μεταφορά των 2 000 000 EUR οριστικοποιήθηκε στις 3 Οκτωβρίου 2011·

         Δημοσιονομική και χρηματοοικονομική διαχείριση

                  6.

                  σημειώνει, βάσει πληροφοριών του Οργανισμού, ότι η τελική συνεισφορά της Ένωσης στον Οργανισμό για το 2010 ανήλθε σε 8 690 000 EUR και ότι στο ποσό αυτό περιλαμβάνεται ο αρχικός προϋπολογισμός ύψους 5 135 000 EUR στον οποίο προστίθενται, από ανάκτηση πλεονάσματος, 2 755 000 EUR και ένα επιπλέον ποσό 800 000 EUR σε πιστώσεις πληρωμών για την ενίσχυση του τίτλου III (Επιχειρησιακές δαπάνες)·

                  7.

                  αναγνωρίζει βάσει της έκθεσής του σχετικά με τη δημοσιονομική και χρηματοοικονομική διαχείριση (RBFM) ότι ο προϋπολογισμός του Οργανισμού για το οικονομικό έτος 2010 υπέστη μία τροποποίηση από το διοικητικό συμβούλιο· λαμβάνει υπό σημείωση ότι ο διορθωτικός προϋπολογισμός αντικατόπτριζε απόφαση της ΓΔ ENTR να ενισχύσει τις πιστώσεις πληρωμών του Οργανισμού στη γραμμή του προϋπολογισμού 3 1 0 0 «Δαπάνες για μελέτες» κατά 800 000 EUR με σκοπό να διατηρηθεί η ικανότητα πληρωμής για αναλήψεις υποχρεώσεων που μεταφέρθηκαν από προηγούμενα έτη και για εκείνες που ενεγράφησαν το 2010·

                  8.

                  συνάγει σύμφωνα με την RBFM ότι το ποσοστό εκτέλεσης του προϋπολογισμού του Οργανισμού έφτασε σε 97 % για δαπάνες που χρηματοδοτήθηκαν από την επιχορήγηση της Ένωσης και 89 % για τις επιχειρησιακές δραστηριότητες που χρηματοδοτήθηκαν από τα έσοδα που προορίζονταν για τον σκοπό αυτό· σημειώνει ειδικότερα ότι το ποσοστό εκτέλεσης του προϋπολογισμού του Οργανισμού ανήλθε σε:

                              —

                              96 % για τις πιστώσεις ανάληψης υποχρεώσεων και 89 % για τις πιστώσεις πληρωμών στον τίτλο I (δαπάνες προσωπικού)·

                              —

                              99 % για τις πιστώσεις ανάληψης υποχρεώσεων και 78 % για τις πιστώσεις πληρωμών στον τίτλο II (διοικητικές δαπάνες)·

                              —

                              99 % για τις πιστώσεις ανάληψης υποχρεώσεων και 60 % για τις πιστώσεις πληρωμών στον τίτλο III (επιχειρησιακές δαπάνες)·

                        εκφράζει ανησυχία διότι στον τίτλο III το ποσοστό εκτέλεσης του οργανισμού για τις πληρωμές ήταν μόνον 60 % σε σύγκριση με 97 % το 2009· εκφράζει την ικανοποίησή του διότι ο Οργανισμός έλαβε τα απαραίτητα μέτρα για την εξυγίανση της κατάστασης αυτής και ότι πράγματι το αποτέλεσμα υπήρξε η σε υψηλό ποσοστό εκτέλεση των πληρωμών, το 2011 (90 % για τον τίτλο III και 94 % για το σύνολο του προϋπολογισμού)·

                  9.

                  διαπιστώνει σύμφωνα με την RBFM ότι 2 εσωτερικές μεταφορές συνολικής αξίας 205 000 EUR εγκρίθηκαν από τον εκτελεστικό διευθυντή το 2010·

                  10.

                  λαμβάνει υπό σημείωση την ετήσια έκθεση δραστηριοτήτων (AAR) στην οποία αναφέρεται ότι ο Οργανισμός έλαβε προχρηματοδότηση από την Επιτροπή ύψους 2 606 675 EUR και 4 556 158 EUR σύμφωνα με τη συμφωνία ανάθεσης για το έβδομο πρόγραμμα-πλαίσιο έρευνας·

         Διαδικασίες χορήγησης επιδοτήσεων

                  11.

                  καλεί τον Οργανισμό να διορθώσει τις ανεπάρκειες που εντόπισε το Ελεγκτικό Συνέδριο κατά τη διεργασία αξιολόγησης όσον αφορά τις διαδικασίες επιχορήγησης στο πλαίσιο του έβδομου προγράμματος-πλαισίου/Galileo/δεύτερη πρόσκληση που διαθέτει προϋπολογισμό 26 000 000 EUR· αναγνωρίζει ειδικότερα τις παρατηρήσεις του Ελεγκτικού Συνεδρίου σύμφωνα με τις οποίες τα κριτήρια για την αξιολόγηση της χρηματοδοτικής ικανότητας των αιτούντων δεν είχαν προσδιορισθεί και μολονότι το καθεστώς των αιτούντων ήταν καθοριστικό για το μέγιστο ποσοστό απόδοσης, ο Οργανισμός δεν προέβη σε καμία σχετική εξακρίβωση·

                  12.

                  προτρέπει τον οργανισμό επιπροσθέτως να διορθώσει τις αδυναμίες που διαπίστωσε το Ελεγκτικό Συνέδριο σε δύο συμφωνίες επιχορήγησης όσον αφορά το έκτο πρόγραμμα-πλαίσιο (6ο ΠΠ) / τρίτη πρόσκληση· σημειώνει ιδιαίτερα ότι οι δηλώσεις δαπανών που υπέβαλαν οι δικαιούχοι βασίζονταν σε κατ’ αποκοπήν ποσά, αντί των πραγματικών δαπανών· υπενθυμίζει στον Οργανισμό ότι τούτο δεν είναι σύμφωνο με την αρχή της μη παροχής κέρδους των χρηματοδοτικών συνεισφορών της Ένωσης και ότι ο Οργανισμός πρέπει να διορθώσει ταχέως αυτήν την κατάσταση·

                  13.

                  αναγνωρίζει επιπροσθέτως τις παρατηρήσεις του Ελεγκτικού Συνεδρίου σύμφωνα με τις οποίες για πέντε επιχορηγήσεις που υποβλήθηκαν σε έλεγχο και αφορούσαν το έκτο πρόγραμμα-πλαίσιο έρευνας, διαπιστώθηκαν καθυστερήσεις στην εκτέλεσή τους οι οποίες κυμαίνονταν μεταξύ ενός και τριών ετών και παρατηρήθηκαν επίσης αλλεπάλληλες αυξήσεις της αρχικής αξίας των συμβάσεων· σημειώνει επίσης ότι ο Οργανισμός δικαιολόγησε αυτές τις καθυστερήσεις λέγοντας ότι η πρωτοποριακή τεχνολογική φύση των δραστηριοτήτων εξελίσσεται διαρκώς και κατά συνέπεια ο Οργανισμός αποφάσισε ότι αυτές τις τροποποιήσεις και παρατάσεις ήσαν απαραίτητες και επωφελείς για το πρόγραμμα Galileo στο σύνολό του· εν πάση περιπτώσει, ο Οργανισμός επισημαίνει ότι ουδέποτε σημειώθηκε υπέρβαση του προβλεπόμενου δημοσιονομικού ορίου για το σύνολο των συμβάσεων·

         Δραστηριότητες σύναψης συμβάσεων

                  14.

                  σημειώνει βάσει της ετήσιας έκθεσης δραστηριοτήτων του Οργανισμού ότι αυτός είχε τις ακόλουθες δραστηριότητες σύναψης συμβάσεων το 2010:

                              —

                              65 παραγγελίες αγοράς που αντιστοιχούσαν σε συνολικό ποσό περίπου 900 000 EUR·

                              —

                              έξι διαδικασίες με διαπραγμάτευση που αντιστοιχούσαν σε συνολικό ποσό 470 000 EUR·

                              —

                              τρεις ανοικτές προσκλήσεις υποβολής προσφορών που αντιστοιχούσαν σε συνολικό ποσό 9 400 000 EUR·

         Συνοχή του ετήσιου προγράμματος εργασίας και της ετήσιας έκθεσης δραστηριοτήτων

                  15.

                  σημειώνει ότι η ετήσια έκθεση δραστηριοτήτων του Οργανισμού (AAR) δεν αντανακλά κατ’ ανάγκη το ετήσιο πρόγραμμα εργασίας του (AWP)· συνάγει, επιπλέον, ότι οι στόχοι του ετήσιου προγράμματος εργασίας του είναι μάλλον ασαφείς και ως εκ τούτου είναι αρκετά δύσκολο να αξιολογηθεί και να ελεγχθεί κατά πόσον έχουν εκπληρωθεί· προτρέπει τον Οργανισμό ως εκ τούτου να βελτιώσει το ετήσιο πρόγραμμα εργασίας του για να δώσει τη δυνατότητα στην αρμόδια για την απαλλαγή αρχή να αξιολογήσει καλύτερα την αποτελεσματικότητα αυτού του Οργανισμού· επισημαίνει ότι ο Οργανισμός έλαβε υπόψη τις συστάσεις του Ελεγκτικού Συνεδρίου και εκφράζει την ικανοποίησή του διότι, κατά συνέπεια, η διαμόρφωση των επόμενων ετήσιων προγραμμάτων εργασίας προσαρμόζεται προς τις απαιτήσεις·

         Ανθρώπινοι πόροι

                  16.

                  προτρέπει τον Οργανισμό να βελτιώσει τις διαδικασίες επιλογής για να μη θέσει σε κίνδυνο τη διαφάνεια των προσλήψεων· αναγνωρίζει βάσει των παρατηρήσεων του Ελεγκτικού Συνεδρίου ότι, στο πλαίσιο των διαδικασιών επιλογής προσωπικού που υποβλήθηκαν σε έλεγχο, δεν είχε καθοριστεί εκ των προτέρων η ελάχιστη βαθμολογία που έπρεπε να συγκεντρώνουν οι υποψήφιοι, προκειμένου να κληθούν στις γραπτές δοκιμασίες και στην προφορική συνέντευξη ή για να εγγραφούν στον πίνακα επιτυχόντων·

                  17.

                  σημειώνει βάσει της ετήσιας έκθεσης δραστηριοτήτων ότι ο Οργανισμός ξεκίνησε 16 διαδικασίες προσλήψεων και έφτασε σε συνολικό αριθμό 40 απασχολουμένων στο τέλος του 2010·

                  18.

                  σημειώνει επίσης ότι ο Οργανισμός προέβλεπε στο ετήσιο πρόγραμμα εργασίας του 42 συνολικά απασχολούμενους ενώ το απασχολούμενο προσωπικό στις 31 Δεκεμβρίου 2010 ήταν 40 (πέντε άτομα περισσότερα σε σχέση με το 2009): 18 επιχειρησιακές θέσεις, 14 διοικητικές θέσεις και 8 μεικτές·

         Εσωτερικός έλεγχος

                  19.

                  αναγνωρίζει, βάσει της ετήσιας έκθεσης δραστηριοτήτων, ότι ο Οργανισμός οριστικοποίησε την πολιτική διαχείρισης κινδύνου και καταρτίσθηκε μητρώο κινδύνου·

                  20.

                  σημειώνει επιπροσθέτως, βάσει της ετήσιας έκθεσης δραστηριοτήτων του Οργανισμού, ότι στο τέλος του 2010 δεν εκκρεμούσαν κρίσιμης σημασίας συστάσεις από πλευράς Υπηρεσίας Εσωτερικού Ελέγχου αλλά εκκρεμούσαν 5 συστάσεις σχετικά με:

                              —

                              τη γνωστοποίηση στόχων και δεικτών επιδόσεων στο ετήσιο πρόγραμμα εργασίας,

                              —

                              την ανάγκη επισημοποίησης του διορισμού του υπόλογου από το διοικητικό συμβούλιο,

                              —

                              την έγκριση κατάλληλων αποφάσεων χρηματοδότησης,

                              —

                              την ενίσχυση βασικών ελέγχων στη διαχείριση επιχορηγήσεων,

                              —

                              την επικαιροποίηση των μεταβιβάσεων δημοσιονομικών αρμοδιοτήτων και την τακτική αξιολόγηση των δικαιωμάτων των χρηστών του συστήματος ABAC·

                  21.

                  εκφράζει την ικανοποίησή του για το γεγονός ότι, σύμφωνα με ετήσια ανασκόπηση που εξέδωσε ο Οργανισμός τον Δεκέμβριο του 2011 σχετικά με την εφαρμογή των συστάσεων, οι πέντε προαναφερθείσες συστάσεις έχουν υλοποιηθεί·

                  22.

                  εφιστά την προσοχή στις συστάσεις που έχει διατυπώσει σε προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·

                  23.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 366 της 15.12.2011, σ. 112.

         (2)  ΕΕ L 248 της 16.9.2002, σ. 1.

         (3)  ΕΕ L 276 της 20.10.2010, σ. 11.

         (4)  ΕΕ L 357 της 31.12.2002, σ. 72.

         (5)  ΕΕ L 250 της 27.9.2011, σ. 232.

         (6)  ΕΕ L 196 της 24.7.2008, σ. 1.

         (7)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).

      ΠΑΡΑΡΤΗΜΑ

         ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ

                  Οργανισμός του Ευρωπαϊκού GNSS

                  2006

                  2007

                  2008

                  2009

                  Δημοσιονομική και οικονομική διαχείριση

                              —

                              Αδυναμίες στη λειτουργία των συστημάτων διαχείρισης και ελέγχου: σε 12 περιπτώσεις ο υπάλληλος που ήταν υπεύθυνος για την έναρξη της διαδικασίας της πράξης δεν διέθετε την απαιτούμενη εξουσιοδότηση και δεν ακολουθήθηκε η κατάλληλη οικονομική πορεία

                              —

                              Αβεβαιότητες σχετικά με τα περιουσιακά στοιχεία των έργων Galileo και EGNOS

                              —

                              Αδυναμίες στη διαχείριση του προϋπολογισμού: απουσία σαφούς σχέσης μεταξύ του προγράμματος εργασιών της Αρχής και του προϋπολογισμού, μεταφορές που ούτε αιτιολογούνται επαρκώς ούτε τεκμηριώνονται, επανειλημμένες περιπτώσεις καθυστερημένης καταχώρισης εντολών είσπραξης στους λογαριασμούς του προϋπολογισμού και ασυνέπεια στην παρουσίαση της εκτέλεσης του προϋπολογισμού

                              —

                              Ακόμη και με έναν μειωμένο εκ των πραγμάτων προϋπολογισμό, κατά 50 %, το επίπεδο ανάλωσης των πιστώσεων ανάληψης υποχρεώσεων και πληρωμών για επιχειρησιακές δραστηριότητες ήταν χαμηλό: 63 % για αναλήψεις υποχρεώσεων και 51 % για πληρωμές.

                              —

                              Εκφράζει τη λύπη του για το ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς για το οικονομικό έτος 2007 εξέδωσε με επιφυλάξεις τη δήλωση αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των υποκείμενων πράξεων

                              —

                              Αβεβαιότητες σχετικά με τα περιουσιακά στοιχεία των έργων Galileo και EGNOS

                              —

                              Αδυναμίες στη διαχείριση του προϋπολογισμού: δεν καταρτίστηκε δεόντως διορθωτικός προϋπολογισμός

                              —

                              Εκφράζει τη λύπη του για το ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς για το οικονομικό έτος 2008 εξέδωσε με επιφυλάξεις τη δήλωση αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των υποκείμενων πράξεων

                              —

                              Αβεβαιότητες σχετικά με τα περιουσιακά στοιχεία των έργων Galileo και EGNOS

                              —

                              Τα κριτήρια αποκλεισμού για το 7ο πρόγραμμα-πλαίσιο δεν δημοσιεύθηκαν ούτε επαληθεύθηκαν και η Αρχή δεν τεκμηρίωσε συστηματικά ότι είχε επαληθεύσει ότι τα κριτήρια τα οποία αφορούν τις μικρές και μεσαίες επιχειρήσεις ως δυνητικούς δικαιούχους που συμμετέχουν σε ένα από τα θέματα επληρούντο

                              —

                              Ο τελικός προϋπολογισμός που δημοσίευσε ο Οργανισμός στις 31 Μαρτίου 2010 δεν αντικατόπτριζε τον τελικό προϋπολογισμό 2009 που είχε εγκρίνει το διοικητικό συμβούλιο και δεν περιείχε έσοδα, προτρέπει ως εκ τούτου την Αρχή να διορθώσει την κατάσταση και να γνωστοποιήσει στην αρμόδια για την απαλλαγή αρχή τη σχετική μεταβολή

                  Ανθρώπινοι πόροι

                  ά.α.

                  ά.α.

                  ά.α.

                              —

                              Ανεπάρκειες στις διαδικασίες επιλογής προσωπικού

                              —

                              Τονίζει την ανάγκη να επανορθωθούν ανεπάρκειες που παραβιάζουν την αρχή της ίσης μεταχείρισης στην εφαρμογή των κριτηρίων επιλεξιμότητας στις διαδικασίες πρόσληψης στις οποίες μπορούν να συμμετέχουν τόσο εσωτερικοί όσο και εξωτερικοί υποψήφιοι·

                  Εσωτερικός έλεγχος

                  ά.α.

                  ά.α.

                  Καλεί τον Οργανισμό να εφαρμόσει τις δύο τελευταίες συστάσεις της Υπηρεσίας Εσωτερικού Ελέγχου για το 2007: δηλαδή θέσεις και καθήκοντα ευαίσθητου χαρακτήρα

                  Αναγνωρίζει ότι οι δύο εναπομένουσες σημαντικές συστάσεις της IAS που δεν έχουν ακόμη υλοποιηθεί σχετίζονται με θέσεις και καθήκοντα ευαίσθητου χαρακτήρα


title: 2011/758/ΕΕ: Απόφαση του Ευρωπαϊκού Κοινοβουλίου, της 25ης Οκτωβρίου 2011 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2009#Ψήφισμα του Ευρωπαϊκού Κοινοβουλίου, της 25ης Οκτωβρίου 2011 , που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2009

text:
               26.11.2011

               EL

               Επίσημη Εφημερίδα της Ευρωπαϊκής Ένωσης

               L 313/27

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 25ης Οκτωβρίου 2011
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2009
   (2011/758/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009 συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
   έχοντας υπόψη την απόφασή του, της 10ης Μαΐου 2011 (2), με την οποία αναβάλλεται η απόφαση για την απαλλαγή για το οικονομικό έτος 2009, καθώς και τις απαντήσεις του γενικού διευθυντή του Ευρωπαϊκού Οργανισμού Φαρμάκων,
   έχοντας υπόψη το άρθρο 276 της Συνθήκης ΕΚ και το άρθρο 319 της Συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (4) για τη σύσταση Ευρωπαϊκού Οργανισμού Φαρμάκων, και ιδίως το άρθρο 68,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου για τον δημοσιονομικό κανονισμό που εφαρμόζεται στον γενικό προϋπολογισμό της Ευρωπαϊκής Κοινότητας (5), και ιδίως το άρθρο 94,
   έχοντας υπόψη την επιστολή του προέδρου του διοικητικού συμβουλίου του Οργανισμού προς τον πρόεδρο της επιτροπής ελέγχου του προϋπολογισμού του Ευρωπαϊκού Κοινοβουλίου της 17ης Ιουνίου 2011 (EMA/441533/2011),
   έχοντας υπόψη τις απαντήσεις του Οργανισμού στο ψήφισμα του Κοινοβουλίου, της 10ης Μαΐου 2011 (6), που συνοδεύει την ως άνω απόφασή του περί απαλλαγής για το οικονομικό έτος 2009,
   έχοντας υπόψη τις ετήσιες εκθέσεις εσωτερικού ελέγχου για τα έτη 2009, 2008 και 2007 της Υπηρεσίας Εσωτερικού Λογιστικού Ελέγχου (IAS) της Επιτροπής σχετικά με τον Οργανισμό,
   έχοντας υπόψη την τελική έκθεση για τη συνέχεια που δίδεται σχετικά με τους λογιστικούς ελέγχους του Οργανισμού στους οποίους προέβη τα έτη 2009, 2008 και 2006 η IAS,
   έχοντας υπόψη το άρθρο 77 και το παράρτημα VI του κανονισμού του,
   έχοντας υπόψη τη δεύτερη έκθεση της επιτροπής ελέγχου του προϋπολογισμού (Α7-0329/2011),

               1.

               χορηγεί απαλλαγή στον γενικό διευθυντή του Ευρωπαϊκού Οργανισμού Φαρμάκων όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον γενικό διευθυντή του Ευρωπαϊκού Οργανισμού Φαρμάκων, το Συμβούλιο, την Επιτροπή και το Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 28.

      (2)  ΕΕ L 250 της 27.9.2011, σ. 173.

      (3)  ΕΕ L 248 της 16.9.2002, σ. 1.

      (4)  ΕΕ L 136 της 30.4.2004, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 250 της 27.9.2011, σ. 174.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 25ης Οκτωβρίου 2011
      που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2009
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Φαρμάκων (EMEA) για το οικονομικό έτος 2009,
      έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009 συνοδευόμενη από τις απαντήσεις του Οργανισμού (1),
      έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),
      έχοντας υπόψη την απόφασή του, της 10ης Μαΐου 2009 (2), με την οποία αναβάλλεται η απόφαση για την απαλλαγή για το οικονομικό έτος 2009, καθώς και τις απαντήσεις του γενικού διευθυντή του Ευρωπαϊκού Οργανισμού Φαρμάκων,
      έχοντας υπόψη το άρθρο 276 της Συνθήκης ΕΚ και το άρθρο 319 της Συνθήκης για τη λειτουργία της Ευρωπαϊκής Ένωσης,
      έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
      έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (4) για τη σύσταση Ευρωπαϊκού Οργανισμού Φαρμάκων και ιδίως το άρθρο 68,
      έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου για τον δημοσιονομικό κανονισμό που εφαρμόζεται στον γενικό προϋπολογισμό της Ευρωπαϊκής Κοινότητας (5), και ιδίως το άρθρο 94,
      έχοντας υπόψη την επιστολή του προέδρου του διοικητικού συμβουλίου του Οργανισμού προς τον πρόεδρο της επιτροπής ελέγχου του προϋπολογισμού του Ευρωπαϊκού Κοινοβουλίου της 17ης Ιουνίου 2011 (EMA/441533/2011),
      έχοντας υπόψη τις απαντήσεις του Οργανισμού στο ψήφισμα του Κοινοβουλίου της 10ης Μαΐου 2011 (6) που συνοδεύει την ως άνω απόφασή του περί απαλλαγής για το οικονομικό έτος 2009,
      έχοντας υπόψη τις ετήσιες εκθέσεις εσωτερικού ελέγχου για τα έτη 2009, 2008 και 2007 της Υπηρεσίας Εσωτερικού Λογιστικού Ελέγχου (IAS) της Επιτροπής σχετικά με τον Οργανισμό,
      έχοντας υπόψη την τελική έκθεση για τη συνέχεια που δίδεται σχετικά με τους λογιστικούς ελέγχους του Οργανισμού στους οποίους προέβη τα έτη 2009, 2008 και 2006 η IAS,
      έχοντας υπόψη το άρθρο 77 και το παράρτημα VI του κανονισμού του,
      έχοντας υπόψη τη δεύτερη έκθεση της επιτροπής ελέγχου του προϋπολογισμού (Α7-0329/2011),

                  Α.

                  λαμβάνοντας υπόψη ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009 διατύπωσε επιφυλάξεις στη γνώμη του όσον αφορά τη νομιμότητα και κανονικότητα των υποκειμένων πράξεων,

                  Β.

                  λαμβάνοντας υπόψη ότι στην ως άνω απόφασή του της 10ης Μαΐου 2011 το Κοινοβούλιο αποφάσισε να αναβάλει την απόφασή του σχετικά με τη χορήγηση απαλλαγής στον Γενικό Διευθυντή του Οργανισμού όσον αφορά την εκτέλεση του προϋπολογισμού του Οργανισμού για το οικονομικό έτος 2009,

                  Γ.

                  λαμβάνοντας υπόψη ότι ο προϋπολογισμός του Οργανισμού για το 2009 ανήλθε σε 194 000 000 ευρώ, το οποίο συνιστά αύξηση κατά 6,28 % σε σύγκριση με το οικονομικό έτος 2008,

                  Δ.

                  λαμβάνοντας υπόψη ότι ο προϋπολογισμός του Οργανισμού χρηματοδοτείται αφενός από τον ετήσιο προϋπολογισμό της Ένωσης, που αποτέλεσε το 18,52 % των συνολικών εσόδων το 2009, και αφετέρου, σε μεγαλύτερο βαθμό, από τα τέλη που καταβάλλουν οι φαρμακευτικές εταιρείες για υπηρεσίες που μπορούν να καλύπτουν περισσότερο από ένα οικονομικό έτος, και ότι, ως εκ τούτου, η γενική συνεισφορά της Ένωσης μειώθηκε κατά 9,2 % μεταξύ 2008 και 2009,

                  Ε.

                  λαμβάνοντας υπόψη ότι η αρμόδια για την απαλλαγή αρχή έλαβε απαντήσεις από τον Οργανισμό μετά το ως άνω ψήφισμα του Κοινοβουλίου της 10ης Μαΐου 2011,

                  ΣΤ.

                  λαμβάνοντας υπόψη ότι στις απαντήσεις του προς το Κοινοβούλιο, ο Οργανισμός ενημέρωσε την αρμόδια για την απαλλαγή αρχή σχετικά με το κατά πόσο έχουν εφαρμοστεί οι συστάσεις της IAS, αναφέροντας ότι:

                              —

                              μια από τις τρεις «πολύ σημαντικές» συστάσεις που η IAS διατύπωσε στο πλαίσιο του λογιστικού ελέγχου 2009 σχετικά με τη διαχείριση ανθρωπίνων πόρων έχει πλέον εφαρμοστεί και οι άλλες δύο βρίσκονται στο προκαταρκτικό στάδιο,

                              —

                              από τον έλεγχο IAS του 2008 σχετικά με διοικητικές διαδικασίες επιλογής προς στήριξη της παροχής επιστημονικής αξιολόγησης για φάρμακα που προορίζονται για ανθρώπινη χρήση στον Οργανισμό, η «κρίσιμης σημασίας» σύσταση και μια «πολύ σημαντική» σύσταση (διαχείριση των συγκρούσεων συμφέροντος του προσωπικού και ειδικές κατευθυντήριες γραμμές) έχουν πλέον χαρακτηριστεί αντιστοίχως ως «πολύ σημαντική» και «σημαντική», ενώ τρεις «πολύ σημαντικές» συστάσεις έχουν πλέον εφαρμοστεί,

                              —

                              μια από τις δύο «πολύ σημαντικές» συστάσεις που διατύπωσε η IAS στο πλαίσιο του λογιστικού ελέγχου 2005 σχετικά με την εφαρμογή των προτύπων εσωτερικού ελέγχου (ΠΕΕ) έχει πλέον εφαρμοστεί,

         Γενική αποτίμηση

                  1.

                  δηλώνει ότι έλαβε επιστολή του προέδρου του διοικητικού συμβουλίου του Οργανισμού με ημερομηνία 17 Ιουνίου 2011, στην οποία δηλώνεται ότι ο Οργανισμός έχει αναλάβει δράσεις για την αντιμετώπιση των αδυναμιών του 2009· σημειώνει επίσης τα έγγραφα και τα παραρτήματα που έλαβε από τον Οργανισμό ως ανταπόκριση στο ψήφισμα του Κοινοβουλίου της 10ης Μαΐου 2011· δηλώνει επίσης ότι έλαβε επιστολή από τον ασκούντα χρέη Γενικού Διευθυντή του Οργανισμού με ημερομηνία 10 Αυγούστου 2011 στη συνέχεια των ζητημάτων που τέθηκαν κατά τη συζήτηση με θέμα τη χορήγηση απαλλαγής στον Οργανισμό για το έτος 2009 στη συνεδρίαση της Επιτροπής Ελέγχου του Προϋπολογισμού του Κοινοβουλίου της 13ης Ιουλίου 2011· εκφράζει ωστόσο τη λύπη του, διότι δεν υποβλήθηκαν όλες οι πληροφορίες που ζητήθηκαν·

                  2.

                  σημειώνει ωστόσο ότι ο Οργανισμός πρέπει να συνεχίσει να ενημερώνει ανά τρίμηνο την αρμόδια για την απαλλαγή αρχή σχετικά με τα αποτελέσματα των δράσεων που ζητούνται από την αρμόδια για την απαλλαγή αρχή·

                  3.

                  υπογραμμίζει ότι η αρμόδια για την απαλλαγή αρχή θα συνεχίσει να παρακολουθεί προσεκτικά κατά τις προσεχείς διαδικασίες απαλλαγής το επίπεδο εφαρμογής των μέτρων που λαμβάνονται προς αντιμετώπιση των σοβαρών αδυναμιών τις οποίες αποκάλυψαν οι εκθέσεις τόσο του Ελεγκτικού Συνεδρίου όσο και της Υπηρεσίας Εσωτερικού Λογιστικού Ελέγχου (IAS)· αναμένει κατά συνέπεια από τον Οργανισμό να παράσχει στην αρμόδια για την απαλλαγή αρχή πληροφορίες σχετικά με τις δράσεις που έχουν υλοποιηθεί και τα αποτελέσματα που έφεραν και να υποβάλει τα έγγραφα που ζητήθηκαν, ειδικότερα όσον αφορά τα εξής θέματα:

                              α)

                              τη διεργασία έγκρισης από το διοικητικό συμβούλιο του σχεδίου δράσης με τα συγκεκριμένα μέτρα και ένα χρονοδιάγραμμα υλοποίησης για τη διόρθωση των αδυναμιών στις διαδικασίες σύναψης συμβάσεων·

                              β)

                              την ενδελεχή εξακρίβωση της αποτελεσματικής εφαρμογής των υφισταμένων διαδικασιών όσον αφορά τον εντοπισμό και τη διαχείριση συγκρούσεων συμφερόντων για το προσωπικό του και τους εμπειρογνώμονες·

                              γ)

                              την υποβολή των εκθέσεων της IAS σύμφωνα με τον δημοσιονομικό κανονισμό·

         Ειδικές παρατηρήσεις

         Διαδικασίες σύναψης συμβάσεων

                  4.

                  σημειώνει τις πληροφορίες που έλαβε σχετικά με το σύστημα ελέγχου που αποβλέπει στην αποφυγή ή τον έγκαιρο εντοπισμό των κατ’ εξακολούθηση σφαλμάτων στις διαδικασίες σύναψης συμβάσεων· αναμένει να λάβει το πολυετές σχέδιο σύναψης δημοσίων συμβάσεων· παροτρύνει ως εκ τούτου τον Οργανισμό να συνεχίσει να βελτιώνει την ποιότητα του συστήματος σύναψης συμβάσεών του και να συμμορφώνεται απολύτως προς τις απαιτήσεις που θέτουν οι σχετικοί με τη σύναψη δημοσίων συμβάσεων κανόνες, ώστε να διορθωθούν οι αδυναμίες τις οποίες επισημαίνει το Ελεγκτικό Συνέδριο·

                  5.

                  σημειώνει την ανάληψη δράσεων για την ανάπτυξη σχεδίου δράσεως σχετικά με τη βελτίωση των διαδικασιών σύναψης συμβάσεων· καλεί τον Οργανισμό να προβεί πάραυτα στην έγκριση σχεδίου δράσης για τη διόρθωση των αδυναμιών στις διαδικασίες σύναψης συμβάσεων, συγκεκριμένα των σφαλμάτων που παρατηρούνται στη διαχείριση των διαδικασιών ανάθεσης συμβάσεων, χάρις στη πρόβλεψη αυστηρότερων τεχνικών ελέγχων και ελέγχων διαδικασίας και να ενημερώσει σχετικά την αρμόδια για την απαλλαγή αρχή·

                  6.

                  υπενθυμίζει ότι στην ετήσια έκθεσή του για το 2009 το Ελεγκτικό Συνέδριο ανέφερε ότι ο Οργανισμός δεν προέβη σε επαρκείς ελέγχους για να μειώσει τον κίνδυνο σφαλμάτων σε διάφορες διαδικασίες για την ανάθεση μεγάλων συμβάσεων-πλαισίων στον τομέα της τεχνολογίας της πληροφορίας· υπενθυμίζει επίσης ότι από τον λογιστικό έλεγχο εντοπίσθηκαν σφάλματα που επηρέασαν την κανονικότητα των πράξεων αυτών και αποτέλεσαν τη βάση για την αιτιολογημένη γνώμη του Ελεγκτικού Συνεδρίου σχετικά με τη νομιμότητα και την κανονικότητα των υποκειμένων πράξεων των λογαριασμών του Οργανισμού·

         Μεταφορά πιστώσεων στο επόμενο έτος

                  7.

                  σημειώνει ότι στην ετήσια έκθεσή του για τον Οργανισμό για το έτος 2009, το Ελεγκτικό Συνέδριο ανέφερε ότι 14 800 000 περίπου EUR από μια μεταφορά 19 500 000 EUR (38 % των πιστώσεων αναλήψεων υποχρεώσεων του Οργανισμού το 2009) προορίζονταν για δραστηριότητες που δεν είχαν ακόμη υλοποιηθεί (ή, σε ορισμένες περιπτώσεις, αγαθά που δεν είχαν παραληφθεί για υπηρεσίες που μπορούν να καλύπτουν περισσότερο από ένα οικονομικό έτος) στο τέλος του έτους· υπενθυμίζει ως εκ τούτου στον Οργανισμό να αναλάβει δράση επ’ αυτού και αναμένει να λάβει σχετική διαβεβαίωση από το Ελεγκτικό Συνέδριο·

         Έσοδα που προέρχονται από τέλη

                  8.

                  σημειώνει την πληροφορία που δίδει ο Οργανισμός ότι την 1η Ιανουαρίου 2011 εισήγαγε ολοκληρωμένο σύστημα σχεδιασμού των πόρων της επιχείρησης με την SAP ως φορέα παροχής υπηρεσιών για να διορθώσει τη μακρά καθυστέρηση που παρατηρείται στα εντάλματα είσπραξης· σημειώνει ότι με το νέο αυτό σύστημα ο Οργανισμός τροφοδοτεί με τα δεδομένα από τα σημερινά λειτουργικά του συστήματα (όπως Siamed) μέσω πίνακα απευθείας τη χρηματοοικονομικό ενότητα SΑΡ·

         Συμβάσεις τιμών συναλλάγματος

                  9.

                  λαμβάνει υπό σημείωση τη δέσμευση του Οργανισμού να περιορίσει τον κίνδυνο που προέρχεται από τις διακυμάνσεις των τιμών συναλλάγματος και ότι από τις 11 Ιουνίου 2010 έχει αναθεωρήσει την ταμειακή του πολιτική: καταρτίζοντας εσωτερική συμβουλευτική επιτροπή για την παροχή συμβουλών στον υπόλογο σχετικά με για τις στρατηγικές αντιστάθμισης· περιορίζοντας τις πράξεις διασφάλισης έναντι κινδύνων στο 50 % του εκτιμωμένων αναγκών· και εξασφαλίζοντας ότι εφικτές τιμές της αγοράς αντιστοιχούν στις τιμές κόστους του προϋπολογισμού ή τις υπερβαίνουν·

         Διαχείριση των συγκρούσεων συμφερόντων

                  10.

                  σημειώνει τις απαντήσεις του Οργανισμού ότι θα συμμορφωθεί προς τον κώδικα συμπεριφοράς καθορίζοντας αρχές και κατευθυντήριες γραμμές σχετικά με την ανεξαρτησία και την εμπιστευτικότητα που θα ισχύουν για τα μέλη του διοικητικού συμβουλίου και των επιτροπών, τους εμπειρογνώμονες και το προσωπικό του Οργανισμού· αναμένει ως εκ τούτου από τον Οργανισμό να αξιολογεί λεπτομερώς, πριν από τον ορισμό των επικεφαλής ομάδας έργου σε προϊόντα, κατά πόσο τα συμφέροντα που έχουν δηλώσει μέλη του προσωπικού θα μπορούσαν να επηρεάσουν την αμεροληψία και την ανεξαρτησία τους· αναμένει ότι τα έγγραφα του Οργανισμού με θέμα τη σύγκρουση συμφερόντων θα επικαιροποιηθούν·

                  11.

                  σημειώνει την πρόθεση του Οργανισμού να εφαρμόσει τη σύσταση της IAS που περιλαμβάνεται στον έλεγχο συνεχείας της του 2010 υιοθετώντας μια αντιμετώπιση που βασίζεται στους κινδύνους και επικεντρώνοντας τους ελέγχους στο προσωπικό που δηλώνει συμφέροντα· καλεί τον Οργανισμό να ενημερώσει την αρμόδια για την απαλλαγή αρχή σχετικά με το χρονοδιάγραμμα και το σχέδιο εφαρμογής αυτής της σύστασης της IAS πριν από το τέλος του έτους 2011·

                  12.

                  σημειώνει εντούτοις την απάντηση του Οργανισμού, στην οποία αναφέρει ότι δεν αποτελεί ευθύνη του να ζητεί ή να ελέγχει την ετήσια δήλωση των οικονομικών συμφερόντων των πραγματογνωμόνων που είναι υπεύθυνοι για την αξιολόγηση των φαρμακευτικών προϊόντων, εφόσον αυτό αποτελεί αρμοδιότητα των ενδεδειγμένων αρχών των κρατών μελών [άρθρο 126β της οδηγίας 2001/83/ΕΚ (7), όπως τροποποιήθηκε από την οδηγία 2004/27/ΕΚ (8)]· καλεί συνεπώς την Επιτροπή να υπενθυμίσει στις αντίστοιχες αρχές στα κράτη μέλη τις υποχρεώσεις τους επί του θέματος·

                  13.

                  τονίζει ότι δεν είναι μόνον ότι θα μπορούσε να βλαφθεί η υπόληψη του Οργανισμού σε περιπτώσεις στις οποίες οι αξιολογήσεις μπορούν να αμφισβητηθούν για λόγους δυνατής σύγκρουσης συμφερόντων αλλά επίσης και ότι αυτές οι συγκρούσεις συμφερόντων δεν εγγυώνται τη βέλτιστη προστασία της υγείας των Ευρωπαίων πολιτών·

                  14.

                  σημειώνει ότι από 1ης Ιουλίου 2011 η νέα ηλεκτρονική δήλωση συμφερόντων (e-DoI) τέθηκε σε χρήση στο σύστημα υπολογιστή και ότι ζητήθηκε από όλους τους εμπειρογνώμονες να συμπληρώσουν τη νέα e-DoI και ότι οι δηλώσεις e-DoI όλων των εμπειρογνωμόνων που περιέχονται στη βάση δεδομένων Εμπειρογνώμονες έχουν τεθεί στη διάθεση του κοινού από τον ιστότοπο του Οργανισμού από τις 30 Σεπτεμβρίου 2011· επίσης σημειώνει ότι το μνημόνιο συνεννόησης ανάμεσα στον Οργανισμό και έκαστη αρμόδια εθνική αρχή σχετικά με την παρακολούθηση του επιστημονικού επιπέδου και της ανεξαρτησίας της αξιολόγησης που διενεργείται από την αρμόδια εθνική αρχή για τις υπηρεσίες που παρέχονται στον Οργανισμό άρχισε να ισχύει από τις 4 Ιουλίου 2011·

                  15.

                  καλεί τον Οργανισμό να ενημερώνει την αρμόδια για την απαλλαγή αρχή σχετικά με τις δράσεις που αναλαμβάνονται για θέματα που σχετίζονται με την πραγματική συμμόρφωση προς τον κώδικα συμπεριφοράς όσον αφορά τη διαχείριση των συγκρούσεων συμφερόντων·

                  16.

                  εμμένει στο ότι όλες οι δράσεις σε μνεία των οποίων προβαίνουν οι αντίστοιχες εκθέσεις λογιστικού ελέγχου, περιλαμβανομένης και εκείνης για το έτος 2010, πρέπει να υλοποιηθούν πλήρως πριν από την έναρξη της νέας διαδικασίας απαλλαγής, στοιχείο για το οποίο και προειδοποιεί τον Οργανισμό·

         Διαχείριση ανθρωπίνων πόρων

                  17.

                  σημειώνει την απάντηση του Οργανισμού στην οποία αναφέρει ότι έχει διορθώσει τις αδυναμίες που εντόπισε η IAS όσον αφορά την επιλογή του επί συμβάσει προσωπικού και ότι αναθεωρημένες οδηγίες και πρότυπα για την εργασία έχουν εισαχθεί και το προσωπικό έχει παρακολουθήσει ειδική εκπαίδευση· καλεί ως εκ τούτου τον Οργανισμό να ενημερώνει τακτικά την αρμόδια για την απαλλαγή αρχή σχετικά με το επίπεδο εφαρμογής των εν λόγω δράσεων· προσβλέπει στην έκθεση 2010 του Ελεγκτικού Συνεδρίου για να διαπιστώσει εάν είναι βάσιμη η διαβεβαίωση που παρέχει ο Οργανισμός·

                  18.

                  όσον αφορά τις λοιπές παρατηρήσεις οριζόντιου χαρακτήρα που συνοδεύουν την περί απαλλαγής απόφασή του, παραπέμπει στο ψήφισμά του της 10ης Μαΐου 2011 (9) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 338 της 14.12.2010, σ. 28.

         (2)  ΕΕ L 250 της 27.9.2011, σ. 173.

         (3)  ΕΕ L 248 της 16.9.2002, σ. 1.

         (4)  ΕΕ L 136 της 30.4.2004, σ. 1.

         (5)  ΕΕ L 357 της 31.12.2002, σ. 72.

         (6)  ΕΕ L 250 της 27.9.2011, σ. 174.

         (7)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ L 311 της 28.11.2001, σ. 67).

         (8)  ΕΕ L 136 της 30.4.2004, σ. 34.

         (9)  ΕΕ L 250 της 27.9.2011, σ. 269.


title: 2012/588/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/246

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2010
   (2012/588/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 2062/94, της 18ης Ιουλίου 1994, για την ίδρυση ενός Ευρωπαϊκού Οργανισμού για την Ασφάλεια και την Υγεία στην Εργασία (3), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0117/2012),

               1.

               χορηγεί απαλλαγή στον διευθυντή του Ευρωπαϊκού Οργανισμού για την Ασφάλεια και την Υγεία στην Εργασία όσον αφορά την εκτέλεση του προϋπολογισμού του Οργανισμού για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Οργανισμού για την Ασφάλεια και την Υγεία στην Εργασία, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 45.

      (2)  ΕΕ L 248 της 16.9.2002, σ. 1.

      (3)  ΕΕ L 216 της 20.8.1994, σ. 1.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2010
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2010,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2010, συνοδευόμενη από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης·

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΚ) αριθ. 2062/94, της 18ης Ιουλίου 1994, για την ίδρυση ενός Ευρωπαϊκού Οργανισμού για την Ασφάλεια και την Υγεία στην Εργασία (3), και ιδίως το άρθρο 14,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94 του ανωτέρω κανονισμού,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0117/2012),

                  Α.

                  λαμβάνοντας υπόψη ότι το Ελεγκτικό Συνέδριο αναφέρει ότι αποκόμισε εύλογη βεβαιότητα ότι οι ετήσιοι λογαριασμοί για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Β.

                  λαμβάνοντας υπόψη ότι στις 10 Μαΐου 2011 το Κοινοβούλιο χορήγησε απαλλαγή στο διευθυντή του Ευρωπαϊκού Οργανισμού για την Ασφάλεια και την Υγεία στην Εργασία για την εκτέλεση του προϋπολογισμού του Οργανισμού για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              καλεί τον Οργανισμό να μειώσει το αυξημένο ποσοστό ακυρώσεων και να ενημερώσει την αρμόδια για την απαλλαγή αρχή για τα ληφθέντα μέτρα,

                              —

                              καλεί τον υπόλογο του Οργανισμού να περιγράψει τη μέθοδο επικύρωσης του λογιστικού του συστήματος, υποστηρίζει την ιδέα της συνεργασίας με το υφιστάμενο διοργανικό δίκτυο λογιστών προκειμένου να θεσπιστούν κοινές απαιτήσεις και να αναπτυχθεί μια κοινή μέθοδος για την επικύρωση των λογιστικών συστημάτων στους οργανισμούς,

                              —

                              τονίζει ότι η μεταφορά 3 500 000 EUR (47 % των επιχειρησιακών πιστώσεων του Οργανισμού) που σχετίζεται με επιχειρησιακές δραστηριότητες καθυστερεί την εκτέλεση του προϋπολογισμού και είναι αντίθετη με την αρχή της ετήσιας διάρκειας του προϋπολογισμού· αυτό οφείλεται εν μέρει στον πολυετή χαρακτήρα σημαντικών σχεδίων,

                  Γ.

                  λαμβάνοντας υπόψη ότι ο συνολικός προϋπολογισμός του Οργανισμού για το οικονομικό έτος 2010 ανερχόταν σε 15 500 000 EUR, ήτοι σημείωσε αύξηση κατά 3,3 % σε σχέση με το οικονομικό έτος 2009· λαμβάνοντας υπόψη ότι η αρχική συνεισφορά της Ένωσης στον προϋπολογισμό του Οργανισμού για το 2010 ήταν 13 743 434 EUR, σε σύγκριση με τα 13 800 000 EUR το 2009 (6), που αποτελεί μείωση 0,41 %,

         Δημοσιονομική και χρηματοοικονομική διαχείριση

                  1.

                  υπενθυμίζει ότι η αρχική συνεισφορά της Ένωσης στον προϋπολογισμό του Οργανισμού για το 2010 ανερχόταν σε 13 743 434 EUR· σημειώνει, ωστόσο, ότι 506 566 EUR προερχόμενα από ανάκτηση πλεονασμάτων προστέθηκαν στο ποσό αυτό, με αποτέλεσμα η συνολική συνεισφορά της Ένωσης για το 2010 να ανέλθει σε 14 250 000 EUR·

                  2.

                  συνάγει από τους ετήσιους λογαριασμούς ότι ο αρχικός προϋπολογισμός του Οργανισμού για το 2010 τροποποιήθηκε δύο φορές και ότι πραγματοποιήθηκαν μεταφορές· καλεί τον Οργανισμό να παράσχει στην αρμόδια για την απαλλαγή αρχή πληροφορίες σχετικά με τους λόγους που οδήγησαν στις αλλαγές αυτές·

                  3.

                  διαπιστώνει, με βάση την ετήσια έκθεση δραστηριοτήτων του Οργανισμού, ότι από τον προϋπολογισμό που ήταν διαθέσιμος για το 2010, έως τα τέλη του έτους είχε αναληφθεί το 96,1 %·

         Μεταφορά πιστώσεων στο επόμενο έτος

                  4.

                  διαπιστώνει βελτίωση, με την πάροδο των ετών, στις μεταφορές πιστώσεων από έτος σε έτος· σημειώνει ειδικότερα ότι το 2010 ο Οργανισμός περιόρισε το ποσοστό ακύρωσης στο 11 % έναντι 19 % το 2009· ζητεί, ωστόσο, από τον Οργανισμό να βελτιώσει περαιτέρω την κατάσταση, αποφεύγοντας τις καθυστερήσεις στην εκτέλεση των δραστηριοτήτων του·

         Ανθρώπινοι πόροι

                  5.

                  επισημαίνει, με βάση την ετήσια έκθεση δραστηριοτήτων του Οργανισμού, ότι ο συνολικός αριθμός υπαλλήλων στις 31 Δεκεμβρίου 2010 ανερχόταν σε 66· σημειώνει, επιπλέον, ότι το προσωπικό απαρτίζεται από 44 έκτακτους υπαλλήλους, 21 συμβασιούχους υπαλλήλους και 1 θέση συμβασιούχου υπαλλήλου στο τμήμα δικτύωσης και συντονισμού, που χρηματοδοτείται από το πρόγραμμα IPAC2·

                  6.

                  ζητεί από τον Οργανισμό να ενημερώσει την αρμόδια για την απαλλαγή αρχή σχετικά με τα μέτρα που έλαβε για την επίτευξη των στόχων του ετήσιου προγράμματος εργασίας του:

                              —

                              οργάνωση και παρακολούθηση των διαδικασιών επιλογής για τους έκτακτους και τους συμβασιούχους υπαλλήλους·

                              —

                              αποτελεσματική και έγκαιρη εκτέλεση των καθηκόντων διαχείρισης και διοίκησης των ανθρώπινων πόρων·

                              —

                              εξασφάλιση του απαιτούμενου ειδικευμένου προσωπικού για την επίτευξη της στρατηγικής και των στόχων του Οργανισμού όσον αφορά την εφαρμογή των ετήσιων προγραμμάτων του διαχείρισης·

         Επιδόσεις

                  7.

                  διαπιστώνει, με βάση την ετήσια έκθεση δραστηριοτήτων, ότι ο Οργανισμός παρέσχε λεπτομερή στοιχεία σύγκρισης μεταξύ των ετών προκειμένου να μπορέσει η αρμόδια για την απαλλαγή αρχή να αξιολογήσει αποτελεσματικότερα την εξέλιξη των επιδόσεών του· θεωρεί ότι πρόκειται για μια «βέλτιστη πρακτική» που είναι σκόπιμο να υιοθετήσουν κι άλλοι οργανισμοί·

                  8.

                  εκφράζει την ικανοποίησή του για την πρωτοβουλία του Οργανισμού να πραγματοποιήσει ανάλυση προοπτικών σχετικά με τον αντίκτυπο στην υγεία και την ασφάλεια των τεχνολογικών καινοτομιών στις «πράσινες» θέσεις εργασίας έως το 2020· σημειώνει ότι ξεκίνησε πλέον η διάδοση των αποτελεσμάτων των έργων αυτών στο κοινό στο οποίο απευθύνεται η δραστηριότητα του Οργανισμού, στο πλαίσιο του Παγκόσμιου Συνεδρίου και σειράς σεμιναρίων· επιθυμεί να έχει στοιχεία από τον Οργανισμό σχετικά με την ανταπόκριση στις πρωτοβουλίες αυτές·

         Εσωτερικός έλεγχος

                  9.

                  χαιρετίζει την πρωτοβουλία του Οργανισμού να παράσχει αυτοβούλως στην αρμόδια για την απαλλαγή αρχή την ετήσια έκθεση εσωτερικού ελέγχου για τον Οργανισμό που συνέταξε η Υπηρεσία Εσωτερικού Ελέγχου· θεωρεί ότι η πράξη αυτή αποτελεί ένδειξη διαφάνειας και παράδειγμα βέλτιστης πρακτικής που πρέπει να ακολουθήσουν και οι άλλοι οργανισμοί· θεωρεί ότι οι εκθέσεις ελέγχου της Υπηρεσίας Εσωτερικού Ελέγχου συχνά συμβάλλουν στην περαιτέρω ανάπτυξη διαδικασιών και μέτρων για την άμβλυνση και τον έλεγχο των κινδύνων που αντιμετωπίζει ο Οργανισμός·

                  10.

                  γνωρίζει από τον Οργανισμό ότι η Υπηρεσία Εσωτερικού Ελέγχου ανέλαβε να εξετάσει τη συνέχεια που δόθηκε στις συστάσεις που εκκρεμούσαν από παλιότερους ελέγχους· εκφράζει την ικανοποίησή του ειδικότερα για το γεγονός ότι, όσον αφορά τη συνέχεια που δόθηκε σε προηγούμενες συστάσεις της Υπηρεσίας Εσωτερικού Ελέγχου, ο εσωτερικός ελεγκτής έκρινε ότι όλες οι πολύ σημαντικές συστάσεις εφαρμόζονται καταλλήλως και δεν υπάρχουν εκκρεμότητες, πλην μίας που αφορά την επικύρωση των λογιστικών συστημάτων που υποβαθμίστηκε σε «σημαντική» λόγω της μερικής εφαρμογής της· καλεί, ως εκ τούτου, τον Οργανισμό να εφαρμόσει πλήρως και αυτή τη σύσταση και να ενημερώσει την αρμόδια για την απαλλαγή αρχή ως προς τα μέτρα που ελήφθησαν σχετικά·

                  11.

                  σημειώνει ακόμη ότι η Υπηρεσία Εσωτερικού Ελέγχου διεξήγαγε λογιστικό έλεγχο για τον ιστότοπο και την εξωτερική επικοινωνία, τον Νοέμβριο του 2010· επισημαίνει συγκεκριμένα ότι στο πλαίσιο του εν λόγω ελέγχου η Υπηρεσία Εσωτερικού Ελέγχου προέβη σε επτά συστάσεις, καμία εκ των οποίων δεν χαρακτηρίστηκε ως «κρίσιμης σημασίας», αλλά ότι δύο από αυτές θεωρήθηκαν «πολύ σημαντικές» και αφορούν:

                              —

                              την τεκμηρίωση σχετικά με τις συμφωνίες επιπέδου υπηρεσιών,

                              —

                              την έγκριση και την εφαρμογή πολιτικής για την ασφάλεια·

                        καλεί, ως εκ τούτου, τον Οργανισμό να εφαρμόσει γρήγορα τις δύο αυτές συστάσεις και να ενημερώσει την αρμόδια για την απαλλαγή αρχή ως προς τα μέτρα που ελήφθησαν σχετικά·

                  12.

                  εφιστά την προσοχή στις συστάσεις από προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·

                  13.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 366 της 15.12.2011, σ. 45.

         (2)  ΕΕ L 248 της 16.9.2002, σ. 1.

         (3)  ΕΕ L 216 της 20.8.1994, σ. 1.

         (4)  ΕΕ L 357 της 31.12.2002, σ. 72.

         (5)  ΕΕ L 250 της 27.9.2011, σ. 201.

         (6)  ΕΕ L 64 της 12.3.2010, σ. 507.

         (7)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).

      ΠΑΡΑΡΤΗΜΑ

         ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ

                  Ευρωπαϊκός Οργανισμός για την Ασφάλεια και την Υγεία στην Εργασία

                  2006

                  2007

                  2008

                  2009

                  Επιδόσεις

                  ά.α.

                  ά.α.

                              —

                              καλεί τον Οργανισμό να προβεί σε διαχρονική ανάλυση των δραστηριοτήτων αυτού του έτους και των προηγούμενων ετών

                              —

                              συγχαίρει τον Οργανισμό διότι έχει βελτιώσει σημαντικά τη διαχείριση των δημοσιονομικών του κατά την τελευταία τριετία· ενθαρρύνει τον Οργανισμό να συνεχίσει να επιδιώκει εξασφάλιση υψίστης ποιότητας όσον αφορά τον προγραμματισμό, την εκτέλεση και τον έλεγχο του προϋπολογισμού

                  ζητεί από τον Οργανισμό να υποβάλει, στον πίνακα που θα επισυνάψει στην προσεχή έκθεση του Ελεγκτικού Συνεδρίου, συγκριτικά στοιχεία για τα αποτελέσματα που επιτεύχθηκαν κατά το οικονομικό έτος που αφορά τη χορήγηση απαλλαγής και κατά το προηγούμενο οικονομικό έτος, προκειμένου η αρμόδια για την απαλλαγή αρχή να είναι σε θέση να αξιολογήσει αποτελεσματικότερα τις επιδόσεις του Οργανισμού από το ένα έτος στο άλλο

                  Διακυβέρνηση του Οργανισμού

                  ά.α.

                  ά.α.

                              —

                              το κόστος διακυβέρνησης του Οργανισμού δεν είναι αμελητέο (διοικητικό συμβούλιο 84 μελών και 64 υπάλληλοι)

                  Μεταφερθείσες επιχειρησιακές πιστώσεις

                  Δεν τηρήθηκε αυστηρά η αρχή της εξειδίκευσης. (Ο διευθυντής υπέγραψε 19 αποφάσεις για 880 000 EUR περίπου για μεταφορές πιστώσεων από άρθρο σε άρθρο εντός των κεφαλαίων. Αντίθετα με τα προβλεπόμενα στον δημοσιονομικό κανονισμό, το διοικητικό συμβούλιο δεν έλαβε την απαιτούμενη ενημέρωση.)

                  ά.α.

                              —

                              ζητεί την προσαρμογή των δημοσιονομικών προβλέψεων στις πραγματικές ανάγκες, στο πλαίσιο της χρηστής δημοσιονομικής διαχείρισης (η κατάσταση αυτή δεν συνάδει με την αρχή της ετήσιας διάρκειας του προϋπολογισμού)

                              —

                              αναγνωρίζει ότι ο Οργανισμός πραγματοποίησε μεταφορά 3 500 000 EUR (47 % των επιχειρησιακών πιστώσεων του Οργανισμού) που σχετίζεται με επιχειρησιακές δραστηριότητες. Τονίζει ότι η κατάσταση αυτή καθυστερεί την εκτέλεση του προϋπολογισμού και είναι αντίθετη με την αρχή της ετήσιας διάρκειας του προϋπολογισμού· αυτό οφείλεται εν μέρει στον πολυετή χαρακτήρα σημαντικών σχεδίων

                              —

                              καλεί τον Οργανισμό να μειώσει το αυξημένο ποσοστό ακυρώσεων και να ενημερώσει την αρμόδια για την απαλλαγή αρχή για τα ληφθέντα μέτρα

                  Διαδικασίες σύναψης συμβάσεων

                  ά.α.

                  ά.α.

                  ζητεί από τον Οργανισμό να επιλύσει το πρόβλημα της χρησιμοποίησης της σύμβασης πλαισίου για τις δημόσιες συμβάσεις σε ύψος μεγαλύτερο από τη μέγιστη αξία του, προκειμένου να ενισχυθεί η εφαρμογή των ευρωπαϊκών δημοσιονομικών διατάξεων

                  Ανθρώπινοι πόροι και εσωτερικός έλεγχος

                  ά.α.

                  ά.α.

                  καλεί τον Οργανισμό να λάβει μέτρα για να εφαρμόσει τις 14 από τις 33 συστάσεις της Υπηρεσίας Εσωτερικού Ελέγχου, σημειώνει ότι 6 εξ αυτών θεωρούνται πολύ σημαντικές: π.χ. διαχείριση των προσδοκιών των ενδιαφερόμενων κύκλων συμφερόντων και υλοποίηση ορισμένων προτύπων εσωτερικού ελέγχου, συγκεκριμένα αντιμετώπιση προβλημάτων που σχετίζονται με προσωπικούς φακέλους, ετήσια έκθεση σχετικά με τον εσωτερικό έλεγχο και προώθηση διαδικασιών εσωτερικού ελέγχου

                              —

                              καλεί τον υπόλογο του Οργανισμού να περιγράψει τη μέθοδο επικύρωσης του λογιστικού του συστήματος, υποστηρίζει την ιδέα της συνεργασίας με το υφιστάμενο διοργανικό δίκτυο λογιστών προκειμένου να θεσπιστούν κοινές απαιτήσεις και να αναπτυχθεί μια κοινή μέθοδος για την επικύρωση των λογιστικών συστημάτων στους οργανισμούς

                              —

                              καλεί τον Οργανισμό να αναθεωρήσει τους καταλόγους ελέγχου προκειμένου τα ιδιαίτερα χαρακτηριστικά των διαφόρων χρηματοοικονομικών πράξεων να εναρμονιστούν και να είναι διαθέσιμα σε όλο το προσωπικό

                              —

                              καλεί τον Οργανισμό να οριστικοποιήσει τις διαδικασίες τεκμηρίωσής του

                              —

                              καλεί τον Οργανισμό να συντάξει εξαντλητικό κατάλογο των κύριων διαδικασιών που θα εναρμονιστούν με τις απαιτούμενες διαδικασίες, τον οποίο θα επικαιροποιεί συστηματικά


title: 2011/568/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2009#Ψήφισμα του Ευρωπαϊκού Κοινοβουλίου, της 10ης Μαΐου 2011 , που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/130

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2009
   (2011/568/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2009 συνοδευόμενη από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως (3), και ιδίως το άρθρο 12α,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0106/2011),

               1.

               χορηγεί απαλλαγή στον διευθυντή του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του Κέντρου για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον διευθυντή του Ευρωπαϊκού Κέντρου για την Ανάπτυξη της Επαγγελματικής Κατάρτισης, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 130.

      (2)  ΕΕ L 248 της 16.9.2002, σ. 1.

      (3)  ΕΕ L 39 της 13.2.1975, σ. 1.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2011
      που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2009
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2009,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2009 συνοδευόμενη από τις απαντήσεις του Κέντρου (1),

                  —

                  έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

                  —

                  έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως (3), και ιδίως το άρθρο 12α,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0106/2011),

                  Α.

                  λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Β.

                  λαμβάνοντας υπόψη ότι, στις 5 Μαΐου 2010, το Κοινοβούλιο χορήγησε απαλλαγή στον Διευθυντή του Ευρωπαϊκού Κέντρου για την Ανάπτυξη της Επαγγελματικής Κατάρτισης για την εκτέλεση του προϋπολογισμού του Κέντρου για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              επέστησε την προσοχή στο γεγονός ότι το Κέντρο μετέφερε και πάλι πιστώσεις από έτος σε έτος (25 % των πιστώσεων πληρωμών, ήτοι ποσό 1 400 000 ευρώ),

                              —

                              υπογράμμισε ότι αυτή η κατάσταση δείχνει αδυναμίες κατά τον προγραμματισμό και την παρακολούθηση των διαχωριζομένων πιστώσεων που αφορούν τις επιχειρησιακές δαπάνες,

                  Γ.

                  λαμβάνοντας υπόψη ότι ο προϋπολογισμός του Κέντρου για το 2009 ανερχόταν σε 18 530 000 ευρώ, ήτοι παρουσίασε αύξηση 1 % σε σχέση με το οικονομικό έτος 2008,

         Επιδόσεις

                  1.

                  επισημαίνει τη διαβεβαίωση από το Ελεγκτικό Συνέδριο ότι οι ετήσιοι λογαριασμοί για προϋπολογισμό ύψους 18 500 000 ευρώ απεικονίζουν πιστά την πραγματική δημοσιονομική κατάσταση του Κέντρου στις 31 Δεκεμβρίου 2009 και ότι οι πράξεις του Κέντρου και οι ταμειακές ροές για το οικονομικό έτος 2009 είναι σύμφωνες με τους δημοσιονομικούς κανόνες του·

                  2.

                  εκφράζει την ικανοποίησή του για το γεγονός ότι το Ελεγκτικό Συνέδριο χαρακτήρισε νόμιμες και κανονικές τις πράξεις που αφορούν τους ετήσιους λογαριασμούς του Κέντρου για το οικονομικό έτος 2009· χαιρετίζει την πρόθεση του Κέντρου να υποβάλει όσον αφορά το 2011 διαγράμματα Gantt για κάθε βασική επιχειρησιακή δραστηριότητά του· υπενθυμίζει στο Κέντρο ότι τα διαγράμματα αυτά προσφέρουν άμεση εποπτεία του χρόνου που αφιερώνει κάθε υπάλληλος σε ένα έργο και προωθούν μια προσέγγιση προσανατολισμένη στην επίτευξη αποτελεσμάτων·

                  3.

                  συγχαίρει το Κέντρο για το γεγονός ότι καθιέρωσε σύστημα μέτρησης των επιδόσεων (ΣΜΕ) το 2009 σε σχέση με τις μεσοπρόθεσμες προτεραιότητές του για το 2009-2011 και για το ετήσιο πρόγραμμα εργασίας του, καθώς και διότι εισήγαγε δείκτες επιδόσεων για να παρακολουθεί την πρόοδο και να μετρά το επίτευγμα, την έκβαση και τον αντίκτυπο· εκτιμά, συγκεκριμένα, ότι η καθιέρωση ΣΜΕ βοηθά το Κέντρο στη διαχείριση και την αξιολόγηση του αντίκτυπου, της αποτελεσματικότητας, της απόδοσης και της συνάφειας· εκτιμά, επιπλέον, ότι το σύστημα αυτό θα μπορούσε να περιλάβει περαιτέρω βελτιώσεις στον προϋπολογισμό βάσει δραστηριοτήτων και στη στενότερη παρακολούθηση των πιστώσεων πληρωμών για να αποφεύγονται οι μεταφορές από έτος σε έτος·

                  4.

                  ζητεί από το Κέντρο να παρουσιάσει σε πίνακα που θα επισυναφθεί στην προσεχή έκθεση του Ελεγκτικού Συνεδρίου σαφή σύγκριση των επιτευγμάτων που πραγματοποιήθηκαν στη διάρκεια του υπό εξέταση έτους για το οποίο ζητείται απαλλαγή και στη διάρκεια του προηγουμένου οικονομικού έτους, και τούτο με σκοπό να παρέχεται στην αρχή που χορηγεί απαλλαγή η δυνατότητα να αποτιμά καλύτερα τις επιδόσεις του από έτους σε έτος·

                  5.

                  ενδιαφέρεται για τις δραστηριότητες του Κέντρου με την Νορβηγία και την Ισλανδία και επισημαίνει ότι έχει θεσπίσει σχέδιο προκειμένου η χρήση των εισφορών της Νορβηγίας και της Ισλανδίας να ευθυγραμμιστεί με τη χρήση της επιδότησης της Ένωσης η οποία πρόκειται να τεθεί σε εφαρμογή έως το 2013·

         Ανθρώπινοι πόροι

                  6.

                  σημειώνει ότι το Κέντρο επέφερε αλλαγές στις διαδικασίες πρόσληψης που ακολουθεί μετά τις παρατηρήσεις του Ελεγκτικού Συνεδρίου στην έκθεσή του για το έτος 2009 στις οποίες ζητούσε από το Κέντρο να βελτιώσει περαιτέρω το θέμα της διαφάνειας· χαιρετίζει την πρωτοβουλία που έθεσε σε εφαρμογή το Κέντρο από τον Ιούνιο του 2010 σε σχέση με ερωτήσεις κατά τις γραπτές εξετάσεις και τις συνεντεύξεις πριν από την προεπιλογή των υποψηφίων·

         Μεταφορά πιστώσεων στο επόμενο έτος

                  7.

                  εφιστά την προσοχή στο γεγονός ότι το Κέντρο προέβη σε μεταφορά πιστώσεων (31 % των διοικητικών δαπανών — τίτλος II) και ακύρωσε πιστώσεις πληρωμών (24 % του συνόλου των πιστώσεων για επιχειρησιακές δραστηριότητες)· καλεί, κατά συνέπεια, το Κέντρο να εξακολουθήσει να βελτιώνει τον προγραμματισμό και την παρακολούθηση και να τηρεί πιστότερα την αρχή της ετήσιας διάρκειας του προϋπολογισμού·

         Διαχείριση του προϋπολογισμού

                  8.

                  ζητεί από το Κέντρο να εφαρμόσει με ουσιαστικότερο τρόπο τις δημοσιονομικές αρχές για ειδικότητα και διαφάνεια· σημειώνει ότι τον Ιούνιο του 2010 το Κέντρο ενημέρωσε πλήρως το διοικητικό συμβούλιο σχετικά με τις μεταφορές του 2009 και 2010 και έκτοτε συνεχίζει να το ενημερώνει τακτικά για τις μεταφορές και διευκρίνισε τον κανόνα του 10 % στους νέους κανόνες εκτέλεσης των δημοσιονομικών κανόνων που ενέκρινε το διοικητικό συμβούλιο τον Δεκέμβριο του 2010·

         Εσωτερικός λογιστικός έλεγχος

                  9.

                  σημειώνει ότι το Κέντρο υπέβαλε στην αρμόδια για την απαλλαγή αρχή έκθεση της Διευθύντριάς του όπου συνοψίζει το περιεχόμενο της σύστασης της υπηρεσίας εσωτερικού ελέγχου (IAS), σύμφωνα με το άρθρο 72 παράγραφος 5 του δημοσιονομικού κανονισμού πλαίσιο· ζητεί, ωστόσο, από τον Διευθυντή του Κέντρου να δώσει συγκεκριμένα στοιχεία για το περιεχόμενο των 15 συστάσεων που εκκρεμούσαν στις 31 Δεκεμβρίου 2008 και των 14 νέων συστάσεων που έγιναν στις 31 Δεκεμβρίου 2009 και στις δύο περιπτώσεις από την IAS·

                  10.

                  χαιρετίζει το γεγονός ότι το Κέντρο καθιέρωσε το 2009 επιγραμμικό εργαλείο για τις συμβάσεις προκειμένου να βελτιώσει τον προγραμματισμό και την παρακολούθηση του σχεδίου ανάθεσης συμβάσεων·

                  11.

                  σημειώνει ότι το Κέντρο οριστικοποίησε το 2009 μια επικαιροποιημένη διαδικασία για τις αποδεσμεύσεις προκειμένου να βελτιώσει περαιτέρω τη διαφάνεια της απογραφής των περιουσιακών στοιχείων· σημειώνει επιπλέον ότι την ίδια χρονιά το Κέντρο άρχισε την τεκμηρίωση των βασικών διαδικασιών ελέγχου· καλεί, κατά συνέπεια, το Κέντρο να ενημερώσει την αρμόδια για την απαλλαγή αρχή όσον αφορά τα μέτρα που έχει λάβει σχετικά·

                  12.

                  συγχαίρει το Κέντρο διότι ήταν η πρώτη αποκεντρωμένη υπηρεσία η οποία εκουσίως υπεβλήθη, το 2009, σε πρότυπο λογιστικό έλεγχο σχετικά με το δεοντολογικό πλαίσιο·

                  13.

                  παραπέμπει, όσον αφορά τις περαιτέρω παρατηρήσεις οριζόντιου χαρακτήρα που συνοδεύουν την απόφασή του περί απαλλαγής στο ψήφισμά του της 10ης Μαΐου 2011 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 338 της 14.12.2010, σ. 130.

         (2)  ΕΕ L 248 της 16.9.2002, σ. 1.

         (3)  ΕΕ L 39 της 13.2.1975, σ. 1.

         (4)  ΕΕ L 357 της 31.12.2002, σ. 72.

         (5)  ΕΕ L 252 της 25.9.2010, σ. 124.

         (6)  Κείμενα που εγκρίθηκαν, P7_TA(2011)0163 (βλέπε σελίδα 269 της παρούσας Επίσημης Εφημερίδας).


title: 2012/590/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Οργανισμού Εφοδιασμού της Ευρατόμ για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Οργανισμού Εφοδιασμού της Ευρατόμ για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/253

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Οργανισμού Εφοδιασμού της Ευρατόμ για το οικονομικό έτος 2010
   (2012/590/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού Εφοδιασμού της Ευρατόμ για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Οργανισμού Εφοδιασμού της Ευρατόμ για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη την απόφαση 2008/114/ΕΚ, Ευρατόμ του Συμβουλίου, της 12ης Φεβρουαρίου 2008, σχετικά με τη θέσπιση του καταστατικού του Οργανισμού Εφοδιασμού της Ευρατόμ (3), και ιδίως το άρθρο 8,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0131/2012),

               1.

               χορηγεί απαλλαγή στον γενικό διευθυντή του Οργανισμού Εφοδιασμού της Ευρατόμ όσον αφορά την εκτέλεση του προϋπολογισμού του Οργανισμού για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος αυτής, στον γενικό διευθυντή του Οργανισμού Εφοδιασμού της Ευρατόμ, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 6.

      (2)  ΕΕ L 248 της 16.9.2002, σ. 1.

      (3)  ΕΕ L 41 της 15.2.2008, σ. 15.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Οργανισμού Εφοδιασμού της Ευρατόμ για το οικονομικό έτος 2010
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Οργανισμού Εφοδιασμού της Ευρατόμ για το οικονομικό έτος 2010,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Οργανισμού Εφοδιασμού της Ευρατόμ για το οικονομικό έτος 2010, συνοδευόμενη από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη την απόφαση 2008/114/ΕΚ, Ευρατόμ του Συμβουλίου, της 12ης Φεβρουαρίου 2008, σχετικά με τη θέσπιση του καταστατικού του Οργανισμού Εφοδιασμού της Ευρατόμ (3), και ιδίως το άρθρο 8,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0131/2012),

                  Α.

                  λαμβάνοντας υπόψη ότι, σύμφωνα με την απόφαση 2008/114/ΕΚ, Ευρατόμ, ο Οργανισμός Εφοδιασμού της Ευρατόμ («ο Οργανισμός»), που ιδρύθηκε στο Λουξεμβούργο το 1958, διαθέτει πλέον νέο καταστατικό και αποτελεί οργανισμό,

                  Β.

                  λαμβάνοντας υπόψη ότι το Ελεγκτικό Συνέδριο αναφέρει ότι του δόθηκαν σοβαρές διαβεβαιώσεις ότι οι ετήσιοι λογαριασμοί για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Γ.

                  λαμβάνοντας υπόψη ότι το Ελεγκτικό Συνέδριο επισήμανε επίσης στην έκθεσή του για το οικονομικό έτος 2010 τη μη συμμόρφωση του καταστατικού του Οργανισμού προς το άρθρο 54 της Συνθήκης για την ίδρυση της Ευρωπαϊκής Κοινότητας Ατομικής Ενέργειας,

                  1.

                  διαπιστώνει ότι το 2010 ο Οργανισμός δεν έλαβε καμιά επιχορήγηση για τη χρηματοδότηση των επιχειρησιακών δραστηριοτήτων του και ότι η Επιτροπή ανέλαβε όλες τις δαπάνες του στο πλαίσιο της εκτέλεσης του προϋπολογισμού του· σημειώνει ότι η κατάσταση αυτή συνεχίζεται από τη δημιουργία του Οργανισμού το 2008·

                  2.

                  σημειώνει ότι, ελλείψει αυτόνομου προϋπολογισμού, ο Οργανισμός ενσωματώνεται εκ των πραγμάτων στην Επιτροπή και ότι η κατάσταση αυτή είναι ασύμβατη με το καταστατικό του·

                  3.

                  λαμβάνει, ωστόσο, υπό σημείωση το γεγονός ότι με την επιστολή της 31ης Μαρτίου 2001, ο γενικός διευθυντής αναγνώρισε το προαναφερθέν πρόβλημα και εξέθεσε λεπτομερώς τις δράσεις που ανελήφθησαν, όπως ζήτησε η αρμόδια για την απαλλαγή αρχή· σημειώνει, ειδικότερα, ότι προκειμένου να αντιμετωπισθεί η κατάσταση αυτή, επιτεύχθηκε συμφωνία με την οποία προτείνεται η επαναφορά ενός ειδικού κονδυλίου του προϋπολογισμού για τον Οργανισμό στον γενικό προϋπολογισμό της Ευρωπαϊκής Ένωσης για το 2012·

                  4.

                  σημειώνει, επίσης, ότι στις 20 Απριλίου 2011, η Επιτροπή πρότεινε να πιστωθούν 98 000 EUR από τον γενικό προϋπολογισμό της Ευρωπαϊκής Ένωσης στο κονδύλιο 32 01 06 για τον Οργανισμό· φρονεί ότι, όταν εγκριθεί από τις αρμόδιες για τον προϋπολογισμό αρχές της Ένωσης, τούτο θα αποτελέσει μείζον επίτευγμα για την αντιμετώπιση των σημερινών προβλημάτων·

                  5.

                  επισύρει την προσοχή στις συστάσεις από προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·

                  6.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (5) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 366 της 15.12.2011, σ. 6.

         (2)  ΕΕ L 248 της 16.9.2002, σ. 1.

         (3)  ΕΕ L 41 της 15.2.2008, σ. 15.

         (4)  ΕΕ L 357 της 31.12.2002, σ. 72.

         (5)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).

      ΠΑΡΑΡΤΗΜΑ

         ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΤΑ ΤΑ ΠΡΟΗΓΟΥΜΕΝΑ ΕΤΗ

                  Οργανισμός Εφοδιασμού της Ευρατόμ

                  2007

                  2008

                  2009

                  Επιδόσεις

                  ά.α.

                  ά.α.

                  ά.α.

                  Οικονομική και δημοσιονομική διαχείριση

                  μεταφέρθηκε το 38,7 % των πιστώσεων

                  ελλείψει αυτόνομου προϋπολογισμού, ο Οργανισμός ενσωματώνεται εκ των πραγμάτων στην Επιτροπή· λόγω αυτής της κατάστασης τίθεται ζήτημα αναγκαιότητας της διατήρησης της σημερινής μορφής και οργάνωσης του Οργανισμού

                  το 2009 ο Οργανισμός δεν έλαβε καμιά επιχορήγηση για τη χρηματοδότηση των επιχειρησιακών δραστηριοτήτων του και η Επιτροπή ανέλαβε όλες τις δαπάνες του στο πλαίσιο της εκτέλεσης του προϋπολογισμού του οικονομικού έτους 2009· ο Οργανισμός ενσωματώνεται εκ των πραγμάτων στην Επιτροπή

                  Ανθρώπινοι πόροι

                  ά.α.

                  ά.α.

                  αναγνωρίζει ότι, σύμφωνα με το άρθρο 3 του καταστατικού του, ο Οργανισμός επέλεξε τον εσωτερικό του ελεγκτή, ο οποίος ανέλαβε καθήκοντα από 1ης Ιουλίου 2009

                  Εσωτερικός έλεγχος

                  ά.α.

                  ά.α.

                  ά.α.